กระทรวงพาณิชย์ มีมาตรการแก้ปัญหาราคามะนาวแพง
นายกรนิจ โนนจุ้ย  รองอธิบดีกรมการค้าภายใน กล่าวถึงปัญหาราคามะนาวแพงว่า แหล่งผลิตปลูกมะนาวคือ จังหวัดราชบุรี เพชรบุรี พิจิตร กำแพงเพชร 1 เนื่องจากเข้าสู่ช่วงหน้าแล้ง ทุกเดือนกุมภาพันธ์ถึงเมษายนของปี ผลผลิตออกสู่ตลาดน้อยลง ทำให้ราคาปรับตัวสูงขึ้น และเดือนที่ผ่านมาเกิดสภาพอากาศแปรปรวนคือ อากาศหนาว ฝนและแล้งทำให้ซัพพลายในช่วงนี้ลดลง ทำให้ลูกมะนาวที่ติดต้นร่วงหล่นลงมา ทำให้คุณภาพเสียหาย ซึ่งเป็นสภาวะปกติตามช่วงฤดูกาลผลิตในแต่ละปีรองอธิบดีกรมการค้าภายใน กล่าวว่า จากการติดตามสถานการณ์ราคามะนาว  ปรับตัวสูงขึ้นจากปีที่ผ่านมา อยู่ที่ 3.90-4 บาทต่อลูก ปัจจุบันในกรุงเทพมหานครราคาอยู่ที่ 5-7 บาทต่อลูก ขณะที่ทั่วประเทศราคา 4.5 -5 บาทต่อลูก         รองอธิบดีกรมการค้าภายใน ลงพื้นที่ติดตามสถานการณ์ ในแหล่งผลิตจังหวัดราชบุรี เมื่อวันที่ 25 กุมภาพันธ์ที่ผ่านมา เพื่อที่จะนำผลผลิตเชื่อมโยงกับเกษตรกรโดยตรง พบว่าลูกมะนาวร่วงบางส่วนและเสียหายบ้าง ซึ่งทางกรมการค้าภายในจะติดตามสถานการณ์ต่อไป ซึ่งภาพรวมปัญหาจะมี 2 ปัจจัยนี้รองอธิบดีกรมการค้าภายใน  กล่าวว่า จากการตรวจสอบสภาพอากาศเริ่มนิ่ง คาดว่าผลผลิตมะนาว จะเข้าสู่สภาวะปกติประมาณ เมื่อเข้าสู่หน้าแล้ง เพราะสภาพอากาศไม่แปรปรวน ดอกของมะนาวเริ่มติดดอกมากขึ้น คาดว่าผลผลิตจะกลับมาเข้าสู่สภาวะปกติและมีปริมาณมาก ในช่วงเดือนพฤษภาคมรองอธิบดีกรมการค้าภายใน กล่าวว่า ในช่วงเดือนมีนาคมถึงเมษายน กรมการค้าภายในโดยนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นห่วงสถานการณ์ราคามะนาว ได้สั่งการตั้งแต่ต้นให้กรมการค้าภายในประสานงานกับตลาดกลางสินค้าเกษตรไทย อาทิ ตลาดศรีเมือง ตลาดสี่มุมเมือง ตลาดไท เชื่อมโยงกับตลาดเหล่านี้ไปขายกับรถโมบายพาณิชย์ โดยเริ่มดำเนินการตั้งแต่วันที่ 22 กุมภาพันธ์ โดยนำมะนาวจากตลาดกลางมาขายปลีกในราคาส่ง ปัจจุบันอยู่ที่ราคา 3 บาท ซึ่งประชาชนตอบรับเป็นอย่างดี เข้ามาซื้อมะนาวอย่างคึกคัก ซึ่งทางกรมการค้าภายใน จะเชื่อมโยงไปจนกว่าสถานการณ์จะคลี่คลาย โดยจะประสานกับพาณิชย์จังหวัดทั่วประเทศได้ติดตามอย่างใกล้ชิด  หากมีกรณีสินค้ามะนาวขาดแคลน หรือราคาสูงขึ้น เช่น  ปัจจุบันได้ดำเนินการจำหน่ายแล้วที่จังหวัดประจวบคีรีขันธ์ เมื่อวันที่ 25 กุมภาพันธ์ที่ผ่านมา เพื่อช่วยบรรเทาความเดือดร้อนให้ประชาชน นอกจากนี้จะเปิดจุดจำหน่ายมะนาวในราคาส่ง      สำหรับโครงการพาณิชย์ลดราคาช่วยประชาชน ดำเนินการกิจกรรมออนทัวร์ทั่วไทย กำหนดไว้ 274 จุดทั่วประเทศ ใน กทม.ดำเนินการไปแล้ว 5 จุด ต่างจังหวัดอยู่ระหว่างดำเนินการ 269 จุด จะมีสินค้าอุปโภคบริโภค สินค้าไฮไลท์ มะนาว เป็นทางเลือกในการลดค่าใช้จ่ายให้กับประชาชน โดยวันที่ 3 มีนาคมนี้ จะจัดที่อำเภอบ้านหมี่ จังหวัดลพบุรี สินค้าถึง 10 หมวด 1,000 รายการ ลดสูงสุดถึง 60 %ขอฝากไปยังผู้ประกอบการ ให้ติดป้ายแสดงราคาสินค้าที่ชัดเจน หากไม่ติดป้ายจะมีโทษไม่เกิน 10,000 บาท หากค้ากำไรเกินควรมีโทษไม่เกิน 7 ปี ปรับไม่เกิด 140,000 บาท หรือทั้งจำทั้งปรับ รวมถึงประชาชนหากพบเห็นการค้าที่ไม่เป็นธรรม ค้ากำไรเกินควรก็สามารถ แจ้งสายด่วนกรมการค้าภายในได้ ที่หมายเลย 1569